El 56è Festival de Jazz de Barcelona programa una seixantena de concerts

Wed, 18 Sep 2024 16:30:00 +0000

Ara que la tardor està a punt de començar, i ja en plena voràgine de programacions i festivals per al nou curs, és un bon moment per recordar que aquest octubre arriba una de les cites obligades en l'àmbit del jazz: ens referim al Festival de Jazz de Barcelona, que ja ho té tot a punt per celebrar el gruix de la 56a edició. Si a començaments d'estiu es va fer un avançament del cartell, ara el festival barceloní el confirma sota el lema "Ara toca jazz!", i remarcant noms com Rita Payés, Andrea Motis, la Barcelona Jazz Orquestra, Maria Schneider, Marc Miralta, o els admirats tàndems Chicuelo i Marco Mezquida, i Michel Camilo i Tomatito, aquests últims, amb un concert ja fet el juliol com a avançament. Són alguns dels noms d'un cartell que reuneix una seixantena de concerts i que s'allargarà, de moment, fins a principis de la primavera. N'hem parlat amb Joan Anton Cararach, director artístic del festival.