Bernat Prat interpreta les obres culminants de Bach per a violí al Palau de la Música

Mon, 14 Dec 2020 07:15:00 +0000

El guardonat violinista Bernat Prat interpretarà les "Partites per a violí solo n. 2 i n. 3" de Johann Sebastian Bach, considerades obres cabdals per a aquest instrument i que duen l'intèrpret al límit de les seves possibilitats. El recital es farà aquest vespre al Palau de la Música Catalana. Prat substitueix el violinista italià Giuliano Carmignola, que a causa de les restriccions de mobilitat internacionals va haver d'anul·lar la seva presència.