Alejandro Guyot: "Els tangos són grans històries de vida explicades en dos minuts i mig"

Wed, 29 May 2024 16:40:00 +0000

El cantant, lletrista, compositor i professor argentí Alejandro Guyot (a la foto, el segon per la dreta) ha estat convidat a actuar al cicle de concerts "Nou tango" de la sala Jamboree 3 demà, dijous 30 de maig, on hi haurà com a amfitrions els grups Gattaca Nou Tango i Altertango, a més del bandoneonista i compositor Pablo Gignoli com a convidat especial i la participació de dues ballarines. Tots plegats oferiran una vetllada que commemorarà la Revolució Argentina, encarnada pel tango del segle XXI. Per això aquesta tarda Guyot ha vingut al nostre programa amb la pianista i compositora Elbi Olalla (fundadora, membre i directora de Gattaca Nou Tango); el bandoneonista i compositor Pablo Gignoli (a la foto, el primer per l'esquerra), que participarà en el concert de demà, i el contrabaixista Fede Salgado (a la foto, el primer per la dreta), component d'Altertango, i tots junts ens han ofert una actuació musical en directe que veureu a l'Instagram de @catalunyamusica.