Tomàs: "Al Palau interpretaré per primer cop en un únic concert totes les suites de Bach"

Mon, 03 Feb 2025 17:40:00 +0000

Aquest dijous el violoncel·lista Arnau Tomàs afronta l'immens repte d'interpretar per primera vegada la integral de les sis suites per a violoncel de Bach en un sol concert. Serà al Palau de la Música Catalana, dins del cicle Palau Bach, i ens ha explicat com veu aquesta nova fita en la seva carrera. Actualment, Tomàs és considerat un dels violoncel·listes més versàtils i polifacètics de la seva generació. A més, combina projectes en solitari amb una intensa activitat cambrística, ja que és el fundador del Quartet Casals i del Trio Ludwig.