Nakany Kanté: "Totes les meves cançons són de denúncia encara que siguin alegres"

Thu, 09 Sep 2021 16:20:00 +0000

La cantant guineana Nakany Kanté, flamant guanyadora d'un premi Altaveu, és originària de la ciutat de Siguiri (Guinea Conakry), fronterera amb Mali, a la vora del riu Níger, i va arribar a Catalunya fa deu anys. Des d'aleshores ha desenvolupat una trajectòria ascendent amb tres àlbums d'afropop mandinga que han fet que sigui coneguda internacionalment. El 16 d'octubre presentarà en concert a la Fira Mediterrània de Manresa, en una coproducció amb el festival Amb So de Cobla, el seu tercer i últim disc: "De Conakry a Barcelone", editat pel segell Kasba Music, que s'ha situat entre els millors discos de músiques del món del 2020 a les llistes internacionals. Aquesta tarda ha vingut a l'"Assaig general" per parlar-nos d'aquest nou àlbum, de la gran acollida que està aconseguint arreu del món i del concert que oferirà per presentar-lo al Teatre Kursaal de Manresa. A més, ens ha interpretat en directe un dels temes que conté: "Samedi".