Lia Sampai publica el seu nou disc, "Amagatalls de llum"

Mon, 22 Mar 2021 07:20:00 +0000

L'univers de la cançó és una fàbrica immensa i sense descans. Un nou exemple és el segon disc de la cantautora barcelonina Lia Sampai, que ha publicat fa dues setmanes amb el segell Microscopi, i que sonarà en directe aquest cap de setmana. Avui hi fem una ullada, i un tast. Després d'un primer disc al costat del guitarrista Adrià Pagès, el tàndem ha tornat a ajuntar esforços per a aquest "Amagatalls de llum", que conté 10 peces, deu petits mons en què col·laboren fins a 7 músics, que aporten els colors del piano, la corda fregada o els sintetitzadors. A la matèria primera (les cançons de Sampai), els arranjaments de Pagès els han donat forma i les aportacions de la resta de músics les han engrandit. De tot això n'hem parlat amb ells dos. Foto: Carles Serraima.