"És un honor que el Festival de Jazz de Terrassa em reconegui la trajectòria artística"

Wed, 23 Mar 2022 18:00:00 +0000

El pianista Ignasi Terraza ens ha acompanyat aquesta tarda amb motiu del Premi Jazzterrasman 2022 que li ha concedit el Festival de Jazz de Terrassa en reconeixement a la seva trajectòria artística. Precisament, amb motiu de l'entrega del guardó, Terraza oferirà aquest divendres dins d'aquest certamen un concert a la Nova Jazz Cava de Terrassa, amb molts dels músics amb qui ha col·laborat durant els últims anys de brillant carrera musical i també d'altres que l'acompanyen actualment. Un concert que, per cert, ha exhaurit totes les entrades. Durant l'entrevista, Terraza ens ha deixat escoltar en primícia alguns dels temes del disc que acaba de gravar amb el nou projecte, l'Unusual Trio, i que sortirà publicat abans de l'estiu.