"El proper concert de la família coral dels Lluïsos de Gràcia recollirà diners per a Impulsa'T"

Tue, 18 Mar 2025 17:20:00 +0000

Pau Martí, membre de l'associació Impulsa'T i pare de l'Èlia, cantaire de la coral infantil El Virolet que té Distròfia Muscular Congènita per Dèficit de Merosina, i Eva Martínez, directora del grup de grans d'El Virolet, ens han donat els detalls del concert benèfic que protagonitzaran les tres corals dels Lluïsos de Gràcia (El Virolet, Sinera i Cantiga) a benefici d' Impulsa'T. És una entitat que dona suport a les persones afectades per la Distròfia Muscular Congènita per Dèficit de Merosina, una malaltia que malauradament encara no té cura. El concert el faran el dissabte, 29 de març, a la parròquia de Santa Cecília de Barcelona.