Repassem els propers concerts de Casa Amèrica Catalunya

Tue, 13 May 2025 16:30:00 +0000

Entre l'oferta de concerts d'aquest mes de maig, en trobem alguns que programa Casa Amèrica Catalunya amb l'afany d'acostar al públic del país propostes de l'altra banda de l'oceà que s'escapen dels circuits més comercials, i enguany també hi ha una proposta enmarcada en l'Any Conxita Badia. Si comencem per aquesta última, val la pena destacar que aquest dijous, a la seu de l'entitat organitzadora, s'hi reuniran la musicòloga i professora Anna Costal i el periodista Jorge de Persia, a més de Mireia Domènech, comissària de l'any dedicat a la soprano barcelonina que va morir fa cinquanta anys. Protagonitzaran una conversa que anirà seguida d'un recital a càrrec de la soprano Maria Teresa Garrigosa i el guitarrista Raúl Sandin. N'hem parlat amb Pedro Strukelj, programador a Casa Amèrica.