L'Orquestra Nacional d'Espanya presenta el Focus Festival amb obres de compositors catalans

Thu, 04 Mar 2021 07:15:00 +0000

La dècada dels anys cinquanta del segle XX va ser una època de canvis profunds a l'estat espanyol. El sorgiment d'una generació de nous creadors que miraven més enllà de les seves fronteres, el retorn dels primers exiliats i la irrupció de noves formes que trencaven amb les doctrines oficials van influir de manera determinant en tots els àmbits de la societat i, per tant, també en l'art.
Sobre aquesta premissa, l'Orquestra Nacional d'Espanya presenta aquests dies com una de les principals novetats de la seva temporada un festival anomenat Focus, en la programació del qual hi ha una destacada presència de compositors catalans (com Xavier Montsalvatge i Frederic Mompou), que al costat de músics espanyols dels anys 50 van protagonitzar l'inici de l'anomenada "cultura de la dissidència". Ens ha explicat tota la programació del certamen el comissari del festival, Alberto González Lapuente. Foto: CEDAEM