El Col·lectiu Feminista de l'ESMUC oferirà una performance reivindicativa el 8M

Mon, 04 Mar 2024 17:30:00 +0000

Divendres, 8 de març, Dia Internacional de les Dones, a la plaça del Fort Pienc de Barcelona s'ha programat una performance reivindicativa organitzada pel Col·lectiu Feminista de l'ESMUC (a la foto), en col·laboració amb el Centre Cívic Fort Pienc i i l'Institut del Teatre. Es tracta d'una iniciativa que reunirà un centenar de músiques i ballarines, emmarcada en un acte que començarà a les cinc de la tarda amb música clàssica i on també hi haurà diversos parlaments. Pel que fa a la performance, sota el títol "Tot allò que no vam dir (No ho sabíem, però ja havíem plorat plegades)", l'espectacle conté un programa de diverses joves compositores de l'ESMUC inspirat en les diferents fases de dol que viuen les dones víctimes d'una situació d'abús o de violència. N'hem parlat amb Maria Moreno, violinista i estudiant de l'ESMUC i una de les responsables del Col·lectiu Feminista de l'ESMUC.