Fem un tast del nou disc de la multiinstrumentista i compositora mallorquina Masé Jara

Wed, 23 Feb 2022 17:23:00 +0000

Lluminosa, mediterrània i eclèctica: així es podria definir, fent una aproximació, la música de Masé Jara. La cantant, multiinstrumentista i compositora mallorquina ja té carta de presentació discogràfica: un EP amb cinc peces que s'alimenten tant del jazz com de gèneres com l'havanera o la cançó. "Petit abisme" és el títol d'aquest àlbum de debut multicolor editat pel segell Microscopi i que ens ha presentat la mateixa autora.