Liba Villavecchia: "No n'hi ha prou de ser bon músic, un ha d'aportar l'emoció íntima"

Wed, 27 Apr 2022 17:00:00 +0000

El saxofonista Liba Villavecchia (dreta) i el bateria Vasco Trilla (esquerra) ens han presentat el nou CD del Liba Villavecchia Trio, titulat "Zaidín", publicat per la discogràfica Clean Feed Records, especialista en jazz contemporani, que presentaran en concert el 8 de maig vinent al Milano Jazz Club de Barcelona.
Representant de la música avantguardista catalana des dels temps de la música laietana dels anys 70, el llegendari saxofonista català publica nova música original inspirada en el jazz d'avantguarda del Nova York dels anys 90. Després de 15 anys com a professor d'Improvisació a l'ESMUC de Barcelona, en aquest disc Villavecchia ofereix música que impacti les persones i signifiqui alguna cosa en aquest caòtic món actual. El trio el formen ell mateix amb Vasco Trilla a la bateria i Alex Reviriego al contrabaix.