Quico el Célio, el Noi i el Mut de Ferreries tornen aquestes festes amb "Lo misteri de Nadal"

Wed, 18 Dec 2024 17:30:00 +0000

Entre la farcida oferta de música i d'espectacles que espera cada any el públic durant l'època nadalenca, hi trobem el ja tradicional "Lo misteri de Nadal", una proposta teatral i musical que el grup Quico el Célio, el Noi i el Mut de Ferreries porten a diversos escenaris des de fa 33 anys. Enguany, a partir de dissabte, l'espectacle passarà per cinc punts del territori català, començant per l'auditori Eduard Toldrà de Vilanova i la Geltrú. De nou, els personatges representats pel grup de músics tortosins acostaran al públic la màgia d'aquesta celebració universal en què, al final, tots acabem participant, més enllà de creences o de punts de vista, fins i tot renegant de la part més consumista. N'hem parlat amb el cantautor Arturo Gaya (que encarna el personatge de Quico el Célio).