Jaume Vilaseca: "Revisito la música d'Alan Parsons i Eric Woolfson en clau de jazz"

Thu, 28 Apr 2022 16:20:00 +0000

El pianista Jaume Vilaseca ens presentarà el seu novè disc, titulat "Jazz & Parsons Project" i editat per Discmedi, que conté deu temes on recrea la música dels compositors Eric Woolfson i Alan Parsons, especialment dels primers i exitosos àlbums conceptuals de finals dels anys setanta. L'àlbum el va gravar i mesclar durant els mesos del primer confinament per la pandèmia al seu estudi personal, i hi ha evocat les atmosferes dels vinils de Woolfson i Parsons, construint artesanalment unes bases electròniques que l'han inspirat per a la improvisació. El presentarà en concert el 4 de maig a Jorquera Pianos a les set del vespre. Durant l'entrevista el músic barceloní ens ha ofert en directe un dels temes que conté el nou àlbum i la seva actuació en directe la veureu a l'Instagram de @catalunyamusica.