El concert "De Catalunya al món" permetrà escoltar una estrena del compositor Marc Migó

Thu, 08 May 2025 16:25:00 +0000

El Concert per a violí de Juli Garreta és una obra molt poc programada i es podrà tornar a sentir els dies 9 i 12 de maig gràcies a la tasca de l'Associació Joan Manén, que l'ha programada en dos concerts del cicle "Els teus clàssics" que tindran lloc a Valls i al Palau de la Música Catalana, a Barcelona, respectivament. Per interpretar aquesta partitura, el president de l'Associació, Daniel Blanch, va convidar el solista Jaime Naya (a la foto) a proposta del compositor Marc Migó, amic comú i autor d'una altra obra que s'estrenarà en el mateix programa.