Coco Comín: "Hem explicat molta història del segle XX als nostres alumnes per interpretar 'Hair'"

Tue, 27 Jun 2023 16:30:00 +0000

La ballarina i coreògrafa Coco Comín, fundadora i directora de l'Escola d'Arts Escèniques Coco Comín, i el pianista Adrià Aguilera ens han parlat de la primera interpretació en català del film musical "Hair", de Milos Forman, avui i demà, a la sala Paral·lel 62 de Barcelona, a càrrec dels alumnes de la branca dels Plans Formatius de Comèdia Musical Professional i Preprofessional de l'escola de Coco Comín, amb l'acompanyament d'una banda musical en directe que conduirà el mateix Adrià Aguilera, professor de Repertori de l'escola i que ha treballat com a pianista i director musical en produccions com "A chorus line", "El jovencito Frankenstein", "La familia Addams", "Billy Elliot" i "Grease". La mateixa Coco Comín ha traduït, adaptat i ampliat "Hair" a les necessitats escolars, adequant els textos a l'edat i a la quantitat de participants. "Hair" ha estat seleccionat per al Festival biennal Cocovisión de Cant i Teatre de l'Escola d'Arts Escèniques Coco Comín.