Es presenta la nova experiència de realitat virtual a partir del "Bolero", de Maurice Ravel

Fri, 10 Mar 2023 14:00:00 +0000

Després de la producció "Symphony", la Fundació la Caixa ofereix una nova experiència de realitat virtual a partir del clàssic "Bolero", de Maurice Ravel, interpretat per l'Orquestra Simfònica del Gran Teatre del Liceu, dirigida pel mestre Josep Pons, en una nova creació artística del realitzador i músic Igor Cortadellas. El projecte proposa als espectadors gaudir d'aquesta partitura des de l'interior de l'orquestra, envoltats dels músics, en una experiència 360 graus. N'han parlat en roda de premsa Núria Oller, directora del Departament de Música i Projectes Digitals de la Fundació la Caixa, el mateix Igor Cortadellas i el mestre Josep Pons, director de l'Orquestra Simfònica del Gran Teatre del Liceu.