Marco Mezquida: "Amb el meu disc 'Tornado' he tornat a potenciar l'energia jazz i free jazz"

Mon, 19 Feb 2024 17:50:00 +0000

El pianista, compositor i improvisador menorquí Marco Mezquida ens ha acompanyat aquesta tarda per presentar-nos el seu nou disc i projecte com a líder, "Tornado" (Autoeditat), on ha enregistrat 12 noves peces seves, creades per a dos dels seus amics i músics extraordinaris que l'acompanyen, el contrabaixista japonès Masa Kamaguchi i Ramon Prats a la bateria. Amb aquest nou projecte, Mezquida porta el públic embarcar-se en un viatge sonor que li permetrà experimentar què se sent dins d'una tempesta musical, a través de la força natural del seu trio de jazz, de manera que se sentirà submergit en un temporal d'emocions i estètiques passionals, lliures i removedores. A l'Instagram de @catalunyamusica veureu la seva actuació en directe al nostre programa.