Xavi Castillo: "Tenia molt clar des del principi que volia combinar el terreny clàssic amb el jazz"

Fri, 14 Mar 2025 17:40:00 +0000

El contrabaixista i compositor Xavi Castillo (al centre de la foto) ens ha presentat el seu nou disc, "A Musical Portrait of Joan Miró", que ha gravat a trio i amb un quartet de corda. En aquest àlbum, el músic català no hi ha fet un retrat de l'obra de Miró, sinó que hi ha compartit, a través de les seves composicions, tot el que li ha fet viure i sentir la producció de l'artista barceloní. Castillo, amb els músics que han participat en la gravació de l'àlbum, el presentarà en concert aquest diumenge, 16 de març, al 44è Festival de Jazz de Terrassa. Aquesta tarda, a trio, amb el pianista Christos Yerolatsitis (a l'esquerra de la foto) i el baterista Karles Pérez (a la dreta), ens ha ofert una actuació musical en directe que veureu a la playlist de 3CatCultura a YouTube.