"Actuar al Carnegie Hall tocant el meu disc 'Nimbus' amb repertori contemporani és molt gratificant"

Fri, 25 Mar 2022 18:00:00 +0000

La pianista, matemàtica, investigadora i companya de Catalunya Música Laura Farré Rozada (artista de Seed Music) ens ha parlat del primer premi que ha rebut al Concurs Internacional Golden Classical Music Awards, que va recollir en una gala celebrada al Carnegie Hall de Nova York, el 8 de març passat, on va interpretar el repertori del seu últim disc, "Nimbus". Farré Rozada va ser l'única artista guardonada de l'Estat espanyol en un palmarès on sobretot hi havia músics xinesos, nord-americans, d'Oceania, Austràlia i Nova Zelanda. Aquest és el sisè guardó que enguany recull la pianista catalana, i la meitat els ha aconseguit en diferents concursos dels EUA.