La Companyia Elèctrica Dharma homenatja Josep Fortuny al Barnasants

Fri, 14 Mar 2025 17:30:00 +0000

La Companyia Elèctrica Dharma és la protagonista aquest diumenge de l'agenda de concerts, amb una actuació dedicada a Josep Fortuny (a la foto), membre fundador del grup que va morir el 2013. Durant més de quaranta anys va ser el bateria de la cèlebre banda nascuda al barri barceloní de Sants a principis dels setanta, a més d'ocupar-se de les lletres de les cançons del grup. La Dharma l'homenatjarà a la sala Paral·lel 62 de Barcelona, amb un espectacle que feia temps que els components actuals del grup volien fer, i que posarà en relleu i reivindicarà, sobretot, la forma polièdrica de la personalitat artística de Josep Fortuny. N'hem parlat amb Joan Fortuny, germà del músic, que és saxofonista i vocalista de la Companyia Elèctrica Dharma.