El Quartet d'Alba Santos actua demà al dins del cicle Babel Jazz del Golem's Teatre

Mon, 28 Mar 2022 16:23:00 +0000

El cicle Babel Jazz programat al Golem's Teatre de Barcelona segueix amb les seves propostes i avui posem la vista i l'oïda en la que sonarà demà, dimarts: un concert del quartet d'Alba Santos, amb un repertori emmarcat en l'àmbit del jazz i amb moltes influències llatines i de l'arrel brasilera. Veu, piano, bateria i baix són els elements d'aquest quartet multicultural, que està format per ella mateixa, que és la vocalista i líder del projecte, amb el contrabaixista cubà Aniel Someillan, el pianista originari de l'Índia Anurag Naidú (a la foto) i el bateria colombià Paulino Noriega. La mateixa Alba Santos ens n'ha donat tots els detalls.