Fem un tast d'"Empatica", el nou disc de Vanessa Bissiri

Mon, 23 Jan 2023 05:00:00 +0000

Vanessa Bissiri és una artista multidisciplinària d'origen italià resident a Barcelona, que després d'un temps de moure's per diversos terrenys artístics com la dansa, les arts de carrer i l'expressió gràfica, acaba de publicar un disc, editat pel segell Microscopi, que evoca un univers de sentits sota el títol "Empatica". Tal com ens explica l'artista, treballar en les arts escèniques l'ha portat a concebre, molts cops, els projectes com si s'instal·lés en una casa. Ha de tenir la sensació, diu, que allò és com casa seva, i s'hi ha de sentir totalment còmoda. I és la mateixa autora qui ens parla d'aquest projecte que és més que un disc: 8 cançons, cadascuna amb la seva foto.