Els sis grans equipaments nacionals musicals i d'arts escèniques impulsen laCultivadora

Tue, 13 Jun 2023 04:00:00 +0000

L'Auditori, el Gran Teatre del Liceu (a la foto), el Mercat de les Flors, el Palau de la Música Catalana, el Teatre Lliure i el Teatre Nacional de Catalunya han impulsat el projecte laCultivadora, amb l'objectiu de crear més ponts de connexió entre la comunitat educativa i les arts escèniques i musicals. La iniciativa, que té el finançament del Departament de Cultura de la Generalitat, neix amb una doble missió: garantir i fomentar el poder transformador de l'art a l'educació, i promoure i impulsar propostes artístiques amb una mirada educativa. Amb laCultivadora, els sis equipaments nacionals d'arts escèniques i musicals volen oferir a la comunitat educativa una marca referent en les arts en viu. Entre els objectius de la iniciativa, hi ha el de garantir i promoure l'accés de la comunitat educativa a les programacions dels equipaments, i el d'oferir formacions i recursos als docents.