Joyce DiDonato i William Christie, entre les estrelles convidades al Festival Castell de Peralada

Tue, 13 May 2025 16:25:00 +0000

Del 3 al 18 de juliol, tindran lloc en diversos espais del recinte del Castell de Peralada -com l'església del Carme, el Mirador i el Celler- els dotze espectacles del festival empordanès, que enguany s'inspiren en l'art del jardí. La inauguració anirà a càrrec de la mezzosoprano americana Joyce DiDonato (a la foto), que debutarà a Peralada, seguida d'un primer espectacle de dansa, "Le Terroir", de la ballarina Lorena Nogal, l'endemà. Una de les estrenes absolutes és "Genius Loci", amb obres de Dowland, Purcell, Britten i John Williams a càrrec del contratenor Xavier Sabata, amb direcció de Rafael Villalobos. N'ha parlat en roda de premsa el director artístic del festival, Oriol Aguilà.