L'ICUB impulsa el projecte Barcelona Creació Sonora amb L'Auditori, el Liceu i el Palau

Tue, 01 Jun 2021 06:10:00 +0000

350.000 € és la xifra que l'Institut de Cultura de l'Ajuntament de Barcelona (ICUB) dedica al projecte Barcelona Creació Sonora, que s'emmarca en els plans de suport al teixit cultural d'aquesta institució després de la Covid i que té la col.laboració de L'Auditori, el Gran Teatre del Liceu i el Palau de la Música Catalana. Les dimensions del projecte pel que fa a nombre i varietat estètica i estilística dels compositors i dels encàrrecs, que van des de l'òpera de petit format fins a les grans creacions simfòniques, passant per la música coral, de cambra, la cançó i la cobla, demostren la força del sector cultural. Joan Subirats, tinent d'alcalde de Cultura del consistori barceloní; Robert Brufau, director de L'Auditori, i Joan Oller, director general del Palau de la Música, han presentat en roda de premsa les propostes de Barcelona Creació Sonora i hem recollit les seves impressions.