Antoni Ros Marbà: "He escrit un quartet de corda i una òpera que espero poder dirigir"

Tue, 12 Apr 2022 16:20:00 +0000

Entrevistem el director d'orquestra i compositor Antoni Ros Marbà amb motiu del seu 85è aniversari. Continua plenament actiu al món de la música, perquè té pendent les estrenes d'un quartet de corda que ha escrit fa poc i de la seva òpera "Benjamin at Portbou". Durant l'entrevista ens ha parlat dels seus dos grans referents: Eduard Toldrà i Sergiu Celibidache, com també de Frederic Mompou i Xavier Montsalvatge. A més, ens ha parlat dels seus gustos musicals, de la seva amistat amb el mestre Toldrà i la seva família i amb el pianista Alexis Weissenberg, com també de la biografia que ha escrit sobre ell el músic Lluís Brugués.