El Grupo Compay Segundo fa una gira per Espanya en els 25 anys del Buena Vista Social Club

Fri, 29 Oct 2021 06:00:00 +0000

El proper 19 de novembre, al Kursaal de Manresa hi sonarà la música del Grupo Compay Segundo, banda que ret tribut i duu el mateix nom del llegendari músic cubà, peça clau de la música d'arrel de l'illa caribenya, sobretot per haver inventat l'"armónico", un instrument híbrid entre la guitarra i el tres cubà. Va ser al final de la seva vida quan va ser redescobert pel famós projecte Buena Vista Social Club, del qual ara se'n celebren els 25 anys. Motius suficients, doncs, per repassar aquest llegat i conversar amb el grup que ret tribut a Compay Segundo, liderat pel seu fill, Salvador Repilado, amb qui hem pogut conectar via telefònica i ens ha explicat com van ser els inicis musicals del seu pare, com dèiem creador de l'"armónico", però abans, clarinetista.