Anna Urpina: "Amb el disc reivindico la importància d'interpel·lar el públic i innovar formats"

Tue, 08 Nov 2022 17:20:00 +0000

La violinista catalana Anna Urpina ens ha acompanyat aquesta tarda per parlar-nos del seu primer àlbum en solitari, "Baroque / Modern", que ha publicat amb el segell IBS Classical. El presentarà en concert aquest dijous, 10 de novembre, a L'Atlàntida de Vic i dilluns de la setmana que ve, 14 de novembre, al Palau de la Música Catalana. En aquest disc Urpina ens proposa un viatge musical per l'esplendor de l'època barroca del segle 17 fins a l'època contemporània i per això utilitza instruments històrics de cada període. L'acompanya l'Eva del Campo al clavecí i, a la part contemporània, el reconegut pianista Alberto Rosado. A l'Instagram de @catalunyamusica veureu l'actuació en directe que ens ha ofert durant el programa.