Jordi Roch: "El repertori del lied ens obre les portes a la poesia"

Wed, 01 Dec 2021 17:20:00 +0000

El doctor Jordi Roch va fer 90 anys el 5 d'octubre. Ell és el president de l'Associació Franz Schubert de Barcelona, fundador i ànima de la Schubertíada de Vilabertran, fundador de Joventuts Musicals, de les Joventuts Musicals de Catalunya, president de les Joventuts Musicals d'Espanya del 1963 al 2016 i president d'honor de les Joventuts Musicals Internacionals (després d'haver-ne estat el president entre el 1983 i el 1992), a més d'impulsor de moltíssims projectes musicals del nostre país. Avui hem volgut felicitar-lo a l'"Assaig general" i a més hem pogut conversar amb ell sobre el Curs Internacional d'Interpretació de Lied de la Schubertíada, presentat per l'Associació Franz Schubert i l'ESMUC. L'impartirà el prestigiós pianista de fama internacional Wolfram Rieger del 4 al 7 de desembre, a l'ESMUC, per a duets de cant i piano, i n'hem sabut tots els detalls.