Els músics creen Som València per solidaritzar-se amb els afectats per la dana

Mon, 11 Nov 2024 17:30:00 +0000

Entre les diverses iniciatives solidàries gestades com a reacció a la devastació de la dana, Som València ha nascut com a esdeveniment múltiple de música en directe, que té lloc a partir d'avui en diferents ciutats de l'estat espanyol. A Catalunya, a hores d'ara, una vintena de sales i locals s'hi han afegit per oferir concerts d'artistes de tots els gèneres i àmbits musicals durant diversos vespres i recaptar fons per a les persones afectades. Manresa, Barcelona, Sabadell, Vilassar o Sant Cugat del Vallès són algunes de les ciutats on sonaran aquestes actuacions, les entrades de les quals ja estan a la venda. Hem recollit impressions d'alguns dels músics protagonistes, com la trompetista, cantant i compositora Alba Careta, i també la pianista i compositora Sira Hernández (a la foto) i el pianista i compositor Lucas Delgado, que actuaran al concert solidari de demà a l'Auditori de Sant Cugat del Vallès, amb el Quartet Casals, Albert Guinovart, Marta Mathéu i Raquel Andueza.