Ca la Naïta: "Homenatgem les dones del nostre passat amb una mirada actual"

Mon, 02 Mar 2026 17:40:00 +0000

El duet Ca la Naïta (format per Berta Sala Riba i Naiara Burke, d'esquerra a dreta a la foto) ens ha presentat el seu projecte "Les dones de la Nova Cançó", que té forma d'espectacle i de disc. Amb "Les dones de la Nova Cançó", Ca la Naïta presenta una recerca musicològica centrada en les dones que van formar part del moviment de la Nova Cançó. L'espectacle l'interpretaran aquest dissabte, 7 de març, vigília del Dia Internacional de les Dones, al Kursaal de Manresa, amb la participació del cor de dones Cor de Teies. El concert coincidirà amb la publicació del disc amb les músiques de l'espectacle. Aquest projecte és un acte divulgatiu de memòria històrica i una reivindicació del paper de les dones en la construcció del patrimoni cultural català. Al final de l'entrevista, Ca la Naïta ens ha ofert una actuació musical en directe que veureu a la web del nostre programa i a la playlist de 3CatCultura a YouTube.