BCN Clàssics inclourà 10 concerts al Palau i un al Liceu amb solistes i directors de fama mundial

Mon, 11 Mar 2024 17:25:00 +0000

El cicle BCN Clàssics ha presentat la temporada 2024/2025 anunciant la presència de solistes, directors i orquestres de primer nivell internacional, com la violinista Lisa Batiashvili (a la foto), el director d'orquestra Gustavo Dudamel o la Simfònica de Londres, entre d'altres. En la seva 9a edició, inclourà deu concerts, que se celebraran d'octubre del 2024 a maig del 2025 al Palau de la Música Catalana, i un concert al Gran Teatre del Liceu. Paral·lelament a la temporada de BCN Clàssics, també se seguirà apostant per la programació de proximitat amb el cicle Km 0 per donar a conèixer intèrprets i autors del nostre país. N'han parlat en roda de premsa Llorenç Caballero, director general i artístic de BCN Clàssics, i Mònica Royuela, contractació artística del cicle.