Les Fourchettes: "Creiem que qualsevol cosa es pot fer a cappella"

Tue, 10 May 2022 17:00:00 +0000

El quartet vocal femení Les Fourchettes ens ha presentat el concert que oferiran aquest divendres dins del Girona A Cappella Festival. Format l'any 2015, aquest jove quartet ja ha actuat a festivals internacionals com el Moscow Spring a Cappella. El 2019 van participar en el concurs televisiu "La Voz", on van superar amb èxit diverses eliminatòries i van proclamar-se campiones del concurs nacional de Barbershop SABS i es van convertir així en el primer quartet femení que aconsegueix la medalla d'or en aquesta categoria. Amb un repertori que fa homenatge als grups vocals femenins dels 50 i dels 60, reivindiquen el "barbershop", un gènere tradicionalment masculí que fan seu per interpretar des d'estàndards de jazz fins a temes de pop rock actual. Durant l'entrevista ens han explicat que treballen amb músics que els fan els arranjaments que interpreten i que coneixen molt bé les veus de cadascuna d'elles.