"El nostre nou disc és més crític i actual, amb cançons que retraten els maltractaments a les dones"

Mon, 25 Oct 2021 16:20:00 +0000

Cantoría és un quartet vocal emergent especialitzat en la interpretació de polifonia vocal del Renaixement ibèric. La frescor, la joventut i la proximitat s'han convertit en trets distintius de les interpretacions d'aquesta agrupació, que comença a construir una notable carrera nacional i internacional. Avui els hem convidat per saber quins són els seus pròxims projectes i per saber com serà el seu disc nou, que justament demà acabaran de gravar a Torroella de Montgrí. Per això, ens han interpretat en directe dues de les peces que conté, "Dindirindín", d'autor anònim, i "¡Cucú, cucú!" de Juan del Encina, del "Cancionero musical de Palacio". Aquest nou treball discogràfic és un dels àlbums que sortiran publicats l'any que ve amb motiu del seu cinquè aniversari. La formació va sorgir del Departament de Música Antiga de l'ESMUC i, sota la direcció de Jorge Losana, el quartet, especialitzat en l'Edat d'Or peninsular, ha estat seleccionat per diversos programes europeus de formació.