18 pianistes de 14 països participaran en el 26è Concurs Internacional de Piano Ricard Viñes

Wed, 18 Jun 2025 16:25:00 +0000

Entre els dies 24 i 28 de juny tindrà lloc a Lleida una nova edició, la 26a, del Concurs Internacional de Piano Ricard Viñes, la primera sota una nova direcció artística, la del lleidatà Néstor Bayona, i que també incorpora moltes altres novetats. Hi participaran 18 pianistes procedents de 14 països i 4 continents, seleccionats d'entre més de 120 candidatures. La projecció internacional és precisament un dels objectius que s'ha plantejat Bayona.