"Pauline Viardot tenia una veu amb una tessitura molt extensa i es nota a les seves cançons i duets"

Wed, 22 Nov 2023 17:45:00 +0000

La mezzosoprano portuguesa Helena Ressurreiçao ens ha presentat el disc "L'Andalousie au coeur" (editat pel segell Odrade Records), que ha enregistrat conjuntament amb la soprano Natalia Labourdette i el pianista Francisco Soriano, que conté la integral de les cançons espanyoles i d'inspiració espanyola de la cantant, compositora i pedagoga francesa del segle XIX Pauline Viardot, de qui el 2021 es van celebrar 200 anys del seu naixement. L'àlbum conté totes les seves cançons en llengua espanyola, els manuscrits inèdits de les quals es conserven als arxius de la Houghton Library de la Universitat de Harvard. El disc té l'enorme atractiu que conté diversos primers enregistraments mundials d'obres vocals en espanyol de Viardot.