Deltebre Dansa: el punt de trobada dels professionals de la dansa, el circ i les arts escèniques

Thu, 10 Jun 2021 06:15:00 +0000

Ja és oberta la inscripció per a estudiants i professionals de la dansa, el circ o les arts escèniques a l'edició d'enguany del Deltebre Dansa. El festival, que és un referent internacional en aquestes tres disciplines, amb més de quinze anys de trajectòria, torna aquest estiu després de l'aturada forçada de l'any passat. Es farà del 5 al 18 de juliol al parc natural del Delta de l'Ebre. És un espai de trobada que reuneix artistes i públic per viure una experiència singular i multicultural. És un certamen on estudiants i professionals de la dansa i el circ poden experimentar els llenguatges del moviment i continuar aprenent. El Deltebre Dansa també ofereix espectacles per al públic en general que volen descobrir o veure les últimes creacions d'arts escèniques, tant d'artistes nacionals i internacionals com de companyies consolidades i emergents. N'hem parlat amb el creador internacional, Roberto Olivan, que és el fundador i director artístic del festival.