L'Auditori celebra 25 anys amb una temporada compromesa amb el patrimoni musical i els nous públics

Fri, 05 May 2023 03:00:00 +0000

El 23 de març de 1999 es va inaugurar L'Auditori de Barcelona. L'any que ve, doncs, farà 25 anys d'aquella data i l'efemèride impregnarà tota la nova temporada de concerts de la institució, que la va donar a conèixer ahir i que inclou més de 500 concerts de producció pròpia. Segons Robert Brufau, director de L'Auditori, la xifra demostra que aquest equipament ja no és una entitat novella, sinó de primer ordre, on es reflecteix la diversitat i la riquesa de la música actual, a més d'una referència internacional que garanteix el futur de la música a la ciutat i aquell esperit creador s'il·lustra també amb la programació dels propers mesos. L'han presentada en roda de premsa el mateix Robert Brufau, José Rafael Pascual-Vilaplana, director de la Banda Municipal de Barcelona, Ludovic Morlot, director titular de l'OBC i Jordi Alomar, director del Museu de la Música (De dreta a esquerra). Fotografia de May Zircus.