Coneixem dos dels finalistes del 58è Concurs Internacional de Cant Tenor Viñas

Wed, 27 Jan 2021 07:25:00 +0000

El Gran Teatre del Liceu va acollir diumenge 24 de gener el concert final d'aquest certamen, que va permetre al públic assistent gaudir de les veus dels principals premiats en aquest concurs de prestigi mundial. La mezzosoprano basca Carmen Artaza es va endur el cobejat primer premi del certamen; la mezzosoprano ucraïnesa Olga Syniakova, el segon premi, i el baríton argentí Germán Enrique Alcántara, el tercer premi del certamen. A més, els guardons oficials es van completar amb el baríton rus Vasily Sokolov (quart premi), el tenor xinès Chuan Wang (cinquè premi) i la soprano russa Inna Demenkova (sisè premi). Judit Jordana va poder parlar amb Carmen Artaza, de 25 anys, la flamant guanyadora del concurs, i també amb el baríton de Puerto Rico Cesar Méndez, de 33 anys, premi a millor intèrpret de sarsuela.