Pere Romaní: "Compondre música de ball em surt de manera natural"

Mon, 11 Apr 2022 16:20:00 +0000

L'intèrpret d'acordió diatònic i compositor Pere Romaní ens ha presentat el seu primer treball com a solista titulat "Harmònic" que conté peces de composició pròpia, de gèneres de ball folk. Al disc trobem des de composicions per a acordió diatònic sol, per a duet (amb el percussionista Marc Vall) i amb el Trio Romaní (que el mateix músic forma amb Héctor Beberide, mandolina, mandola i guitarró, i Joan Tomàs, contrabaix). Tot i aquesta varietat instrumental, el disc manté un so compacte i una unitat d'estil compositiu i interpretatiu. L'àlbum el van presentar en concert l'1 d'abril passat al Festival Tradicionàrius al C.A.T. de Barcelona i avui ens n'ha ofert una mostra interpretant en directe una de les peces que conté i la seva actuació la veureu a l'Instagram de @catalunyamusica.