Paz Court: "Barcelona és una ciutat molt important per a la cançó llatinoamericana"

Tue, 23 Nov 2021 17:20:00 +0000

La cantautora i artista escènica xilena Paz Court està vinculada al jazz des dels 14 anys, ha fet incursions experimentals en estils com el pop, l'electrònica, el hip-hop, el bolero o el folk, que li han comportat nombrosos premis al seu país i ser telonera d'importants figures. Acaba de publicar el disc "La fuerza", que va ser destacat com un dels llançaments més aplaudits de l'any. Ara per fi ha pogut creuar l'Atlàntic i l'està presentant en gira aquest mes per l'estat espanyol i Portugal amb diversos concerts. Precisament aquest dijous actuarà a la sala Heliogàbal de Barcelona. Avui ha vingut a presentar-nos el seu nou disc, que ha dit que està totalment inspirat en Violeta Parra, i ella mateixa a la veu i tocant el "cuatro" veneçolà i amb el guitarrista Joselo Santander ens han ofert una actuació en directe que veureu a l'Instagram de la nostra emissora, @catalunyamusica.