Manuel Capdevila i Claudi Arimany ens parlen de la traducció al castellà de les memòries de Rampal

Tue, 16 Feb 2021 18:00:00 +0000

Jean-Pierre Rampal va ser el millor flautista del segle XX. La seva vida, plena d'experiències, passant per les vicissituds de la Segona Guerra Mundial fins al seu accés a l'elit musical, es va recollir al llibre "Jean-Pierre Rampal. Memorias", que ara l'editorial Arpegio ha publicat en castellà amb la traducció que n'ha fet Manuel Capdevila, que també n'ha escrit el pròleg, i amb l'epíleg que n'ha fet el flautista català Claudi Arimany, que va ser alumne de Rampal. Les memòries del gran flautista francès es van publicar primer en anglès el 1989 i dos anys més tard, el 1991, es van editar en francès. Aquesta traducció a l'espanyol que es publica ara respon al desig del mateix Jean-Pierre Rampal i n'hem pogut parlar des del nostre estudi amb el traductor Manuel Capdevila (a la foto) i també amb el músic Claudi Arimany via telefònica.