Sorguen: "Guanyar el Concurs Sons de la Mediterrània ens permetrà gravar el nostre primer disc"

Mon, 24 Nov 2025 17:20:00 +0000

El grup de folk pirinenc Sorguen ha estat la formació guanyadora del 18è Concurs Sons de la Mediterrània 2025. El jurat va valorar el seu repertori de creacions pròpies, que combina peces instrumentals amb altres cantades en clau polifònica, així com el seu arrelament en l'imaginari pirinenc. El grup està integrat per Josep 'Pepon' Vilarubla, acordió diatònic; Erika Weigand, flauta travessera; Ernest Pipó, guitarra acústica; German de la Riva, veu; Carla Mateo, veu i Maria del Rio Llobet, veu. Hem conversat amb la formació sobre què representa haver guanyat aquest guardó i els seus plans de futur. A més, al final de l'entrevista Sorguen ens ha ofert una actuació musical en directe que veureu a la nostra web i al canal de YouTube de 3CatCultura.