Quim Rutllan ens presenta el 33è Aplec Internacional organitzat per Adifolk

Fri, 24 Sep 2021 16:25:00 +0000

Des de l'aeroport de Barcelona, Quim Rutllan ens ha parlat de la 33a edició de l'Aplec Internacional de Cultura Popular i Tradicional Catalana que organitza Adifolk i que ha arrencat avui a les cinc de la tarda a l'Alguer. L'Aplec Internacional és el gran aparador de la cultura popular i tradicional catalana fora del principat. En total, enguany hi participaran més de mil actuants de l'associacionisme cultural d'arreu de Catalunya i és una gran mostra de bona part dels àmbits de la cultura d'arrel del nostre país.