El Festival FIMPT arriba a la 44a edició amb propostes del país i internacionals

Fri, 25 Apr 2025 16:30:00 +0000

El Festival FIMPT de Vilanova i la Geltrú ha presentat la seva nova edició, que arribarà a la capital del Garraf entre els dies 10 i 13 de juliol. Com ja és habitual, el Festival Internacional de Música Popular i Tradicional abraçarà propostes del país i de fora, amb el port com a zona principal, a més d'altres emplaçaments de la població. Alguns dels reclams d'enguany seran el projecte que reuneix Roger Mas amb la Cobla Sant Jordi (a la foto) i el grup Sabor de Gràcia, representants de la rumba catalana que celebren 30 anys i han estat reconeguts recentment amb una Creu de Sant Jordi. N'hem parlat amb una de les directores artístiques del FIMPT, Pati Serrano.