Anglès: "A Catalunya, en el món dels musicals, ens podem arriscar més, perquè s'aplaudeix el risc"

Mon, 16 Dec 2024 17:40:00 +0000

Daniel Anglès, un dels noms més reconeguts del teatre musical català, celebra tres dècades de carrera amb "30 anys lluny de Broadway", un concert que combina música i records per oferir una mirada íntima a la seva trajectòria. El va estrenar al Teatre Municipal de Girona el 7 de desembre passat, dins la programació del Temporada Alta. També s'ha pogut veure al Teatre Condal de Barcelona el 10 de desembre passat i es veurà al Teatre Kursaal de Manresa el pròxim 10 de gener. Conté una selecció personal dels moments clau de la seva carrera artística, amb cançons que han marcat la seva trajectòria i temes que sempre ha volgut interpretar. Aquesta tarda ens ha fet balanç dels seus 30 anys de carrera musical.