Assumpció Malagarriga: "Jo necessitava l'ictus, perquè anava desbordada i m'ha posat a lloc"

Thu, 15 Dec 2022 17:20:00 +0000

La pedagoga musical Assumpció Malagarriga, que va ser cap del Servei Educatiu de L'Auditori del 1999 al 2015, ens ha presentat el seu llibre "Ànimes tocades. Visc amb un ictus", que ha escrit per explicar la seva experiència convivint amb aquesta malaltia cardiovascular, que va tenir ara fa set anys. Precisament La Marató de TV3 i Catalunya Ràdio, que se celebra aquest diumenge, 18 de desembre, recaptarà fons per a la recerca per millorar la qualitat i l'esperança de vida de les persones amb problemes de salut cardiovascular, primer motiu de mort als països desenvolupats i la primera causa de discapacitat i dependència de les persones afectades. Tot el que es recapti amb la venda del llibre es destinarà al projecte Ànimes tocades i es pot encarregar per WhatsApp al 640 761 050 o bé enviant un correu@ a: animestocades@fundacioictus.com.