"La Gioconda" de Ponchielli torna al Gran Teatre del Liceu

Mon, 16 Feb 2026 17:25:00 +0000

"La Gioconda", d'Amilcare Ponchielli, l'última gran òpera del romanticisme italià, és el títol que es pot veure a l'escenari del Liceu des d'avui mateix i fins al 2 de març. Hi torna en una nova producció conjunta amb el Teatre San Carlo de Nàpols i coincidint amb el 150è aniversari de l'estrena de l'òpera a Milà. 150 són també les funcions que el Liceu ha ofert d'aquest títol al llarg de la història. L'última vegada va ser la temporada 2018/2019 i aquesta ocasió serà la tercera des de la reinauguració del teatre, l'any 1999. N'hem parlat amb el divulgador Pol Aviñó.